b'\n_START_ARTICLE_\nDTrace\n_START_PARAGRAPH_\nDTrace er et omfattende dynamisk rammeverk for sporing som er skapt av Sun Microsystems. DTrace foretar feils\xc3\xb8king av operativsystemkjernen og applikasjoner i sanntid. Det ble opprinnelig lansert for Solaris 10.0 den 31. januar 2005. Det er lisensiert under den frie Common Development and Distribution License (CDDL) og har blitt portert til Mac OS X og de Unix-lignende operativsystemene FreeBSD og NetBSD._NEWLINE_DTrace kan bli brukt til \xc3\xa5 f\xc3\xa5 en global oversikt over et kj\xc3\xb8rende system, slik som mengden av RAM, CPU-tid, filsystem og nettverksressurser som brukes av aktive prosesser. Det kan ogs\xc3\xa5 gi mer detaljert informasjon, slik som en logg av argumenter hvorved en spesifikk funksjon blir kalt eller en liste over prosesser som aksesserer en spesifikk fil._NEWLINE_I oktober 2011 kunngjorde Oracle Corporation en portering til Linux. Offisielt har ikke dette skjedd per 13. oktober 2014.. En uoffisiell portering til Linux er tilgjengelig, uten noen endringer i lisensieringen._NEWLINE_Linux-programmet SystemTap s\xc3\xb8rger for lignende egenskaper som DTrace.'